Hildur
2026-11-07 14:00 UTC | Tampereen Komediateatteri Päänäyttämö
Hildur -dekkari-ilmiö saapuu Tampereen Komediateatteriin syksyllä 2026

Tampereen Komediateatterin syksyn 2026 pääensi-ilta on Satu Rämön menestysdekkariin perustuva Hildur. Näyttämösovitus perustuu Hildur-kirjasarjan ensimmäiseen osaan, ja dramatisoinnista vastaa Satu Rasila.
Nimiroolissa Hildur Rúnarsdóttirina nähdään näyttelijä Petra Ahola, ja Jakob Johansonina näyttelijä Antti Tiensuu. Muut näyttelijät julkaistaan myöhemmin.

Hildurin ohjaa Tampereen Komediateatterin taiteellinen johtaja Panu Raipia, joka juhlii teoksella 35-vuotistaiteilijajuhlaansa.
Hildur saa ensi-iltansa Tampereen Komediateatterin Päänäyttämöllä perjantaina 18.9.2026.

Suomalais-islantilaisesta dekkarista kansainvälinen ilmiö

Satu Rämön Hildur-sarja on yksi viime vuosien merkittävimmistä dekkari-ilmiöistä. Islannin länsivuonoille sijoittuva nordic noir -sarja seuraa islantilaista poliisia Hildur Rúnarsdóttiria, jota menneisyyden tapahtumat eivät jätä rauhaan. Sarjan alkaessa Hildur työskentelee poliisina Ísafjörðurin kylässä, jossa hän tutkii sekä synkkiä rikoksia että oman perheensä kohtaloa. Hänen läheinen työparinsa on suomalainen Jakob Johanson, helsinkiläinen poliisi, jonka sukujuuret ulottuvat Äkäslompoloon.

Hildur tuo ilmiön uudella tavalla näyttämölle: Tampereen Komediateatterin versio syventyy erityisesti sarjan avausromaanin maailmaan ja Hildurin ensimmäiseen rikostapaukseen Islannin länsivuonoilla.

Hildur on Tampereen Komediateatterille merkkiteos, jonka taustalla on teatterin viime vuosien menestyksistä tuttu taiteellinen suunnittelutyöryhmä.
Valo- ja videosuunnittelusta vastaa Jussi Kamunen, lavastussuunnittelusta Oskari Löytönen ja pukusuunnittelusta Kaisa Savolainen.
Äänisuunnittelusta vastaa Antti Helineva ja kampaus- ja maskeeraussuunnittelusta Katri Haukijärvi.

HILDUR
Syksyn 2026 pääensi-ilta Tampereen Komediateatterin Päänäyttämöllä

Rooleissa: nimiroolissa Petra Ahola, Jakobina Antti Tiensuu, muut roolit ilmoitetaan myöhemmin

Alkuperäisteos: Satu Rämö – Hildur-kirjasarjan ensimmäinen osa
Dramatisointi: Satu Rasila
Ohjaus: Panu Raipia
Valo- ja videosuunnittelu: Jussi Kamunen
Lavastussuunnittelu: Oskari Löytönen
Äänisuunnittelu: Antti Helineva
Pukusuunnittelu: Kaisa Savolainen
Kampaus- ja maskeeraussuunnittelu: Katri Haukijärvi

Kesto n. 2 h 15 min - kesto tarkentuu lähempänä esitystä

Ensi-ilta: pe 18.9.2026

Lippuinfo

Hinnat:
Peruslippu 48,50 €
Eläkeläinen 46,50 €
Opiskelija + 18–25 v. 40,50 €
Lapsi 17 v. asti 40,50 €
Työtön 43,50 €

Ryhmä min. 20 lippua 45,50 €
Ryhmä min. 50 lippua 44,50 €

Show & Dinner min. 20 lippua 80,50 €
Show & Dinner min. 50 lippua 77,50 €

Vaatesäilytys
Vaatesäilytysmaksu lippuun ostettuna 2€/hlö, ovelta 2,50€/hlö.

Väliaikatarjoilut
Tilaa väliaikatarjoilu etukäteen Juhlatalon Palveluiden sivuilta lomakkeella tai puhelimitse numerosta 0405575833. Varaukset tulee tehdä viimeistään kolme arkipäivää ennen esitystä ja maksaa viimeistään ennen näytöksen alkua ravintolaan. Ravintola ei kata maksamattomia varauksia. Jokainen tilaus vahvistetaan sähköpostitse viimeistään seuraavana arkipäivänä. Väliaikatarjoiluvarauksen voi tehdä myös ennen esitystä teatteriin saavuttaessa, mutta silloin emme voi taata koko tarjoiluvalikoimaa.

Show & Dinner
Teatteriesityksen lisäksi ryhmät voivat nauttia laadukkaan noutopöytäruokailun ennen tai jälkeen esityksen. Teatterilipun ja ruokailun sisältävä Show & Dinner -paketti on tarkoitettu vähintään 20 hengen ryhmille. Pakettien hinnat ovat esityskohtaisia. Paketit ovat saatavilla Tampereen Komediateatterin Lipputoimistosta.

Pyörätuolipaikat
Pyörätuolipaikkoja on Päänäyttämöllä kaksi. Pyörätuoli- ja avustajaliput myydään vain Komediateatterin Lipputoimistosta ja Kulttuurimyymälä Aplodista!

Joustolippu
Viiden euron lisähinnalla voi ostaa joustolipun. Joustolippu oikeuttaa vaihtamaan lipun samanhintaisen hintaryhmän lippuun vielä esitystä edeltävänä päivänä ilman vaihtomaksua.
Vaihtomaksu ilman joustoa 10€/lippu.

Ryhmät
Ryhmien lippu- ja ruokailuvaraukset vain Komediateatterin Lipputoimistosta puh. 0207 288 388.
Ryhmäalennukset ja -ruokailut yli 20 hengen ryhmille.

Visit event in our website: Tapahtumainfo.fi (https://tapahtumainfo.fi/tapahtuma/2026/11/hildur/431693)
